kykNET - Vir 'n verskeidenheid van Afrikaanse vermaak, skakel in op kykNET (Kanaal 144). - GRAPKAS: Kan jy die land laat lag? kykNET - Vir 'n verskeidenheid van Afrikaanse vermaak, skakel in
GRAPKAS: Kan jy die land laat lag?
Is jy Suid-Afrika se nuutste grapjas? Dan wil ons van jou hoor.
“Al wat ek nodig het om ‘n komedie te maak, is ’n park, ’n polisieman en ’n mooi vrou,” het Charlie Chaplin gesê. Komedie is egter ’n wetenskap, woorde en dade wat fyn uitgewerk moet word, ’n talent wat net sommige mee geseën is.
Het jy ‘n idee vir ’n TV-komedie wat jy al lank mee rondloop? Daardie karakters wat jy weet kykers mee sal kan identifiseer; onmoontlike situasies met skreeusnaakse gevolge. Nou is jou kans om jou idee voor te lê en joune word dalk gekies om verder saam met kykNET en GRAPKAS ontwikkel te word.
GRAPKAS is ’n nuwe kompetisie waar daar na nuwe komedieskrywers gesoek word en hulle die geleentheid te gun om onder die mentorskap van ’n groep kenners hul idees verder te ontwikkel. Die uiteinde is moontlik ’n TV-reeks met jou in die skrywerstoel.
“Ons gebruik die afgelope paar jaar die kykNET Silwerskermfees om jong talent te ontgin, en dit is vir ons ’n groot suksesverhaal,” sê Karen Meiring, MNET: Direkteur kykNET-kanale. “Heelwat van die rolspelers in die filmbedryf vandag het die fees as hul vertrekpunt gehad. Ons hoop nou om deur GRAPKAS dieselfde te doen, met ’n baie gewilde TV-genre naamlik komedie. Dit is tyd dat ’n platform spesifiek daarvoor geskep word en ons nuwe stemme gaan soek wat ‘n loopbaan vir hulself kan bou.”
Voornemede deelnemers kan elektronies by kykNET.tv ingeskryf. Elke inskrywing moet uit ’n loklyn, met ander woorde ’n beknopte beskrywing van jou reeks, asook ’n beskrywing van 500 woorde van jou konsep bevat.
Die sluitingsdatum is 15 Julie, waarna ’n keuringsproses sal volg. Onder leiding van kenners en mentors vanuit die bedryf, sal die top-20 konsepte verwerk word tot ’n teks van 24 minute wat dan vir oorweging ingehandig sal word. Daar sal dan loodsepisodes van die top-4 gemaak word, en dít staan dan die kans om ‘n nuwe komediereeks op kykNET te word.
Inskrywings is oop vir almal. Die inskrywings moet egter volledig wees met alle aspekte soos aangevra anders sal dit nie vir GRAPKAS in aanmerking kom nie.
Wees asseblief geduldig terwyl ons jou konsep indien.
* Hierdie veld moet ingevul word Naam *
* Hierdie veld moet ingevul word E-pos *
* Hierdie veld moet ingevul word Kontaknommer *
Ek aanvaar die Ek aanvaar die bepalings en voorwaardes
Tussen Ons: Wil jy deel wees van die gehoor?
Vyf vroue, vyf opinies, een onderwerp – wees só deel van die aksie.